Rikunarita-ORG/Wikinium huggingface dataset:
# Adobe Systems

Adobe Systems Incorporated|  |
|  |
| Dinamakan sempena | Adobe Creek  |
| Jenis/bentuk sah | Awam (NASDAQ: ADBE) |
| ISIN | US00724F1012  |
| Industri | Perisian komputer |
| Ditubuhkan | Mountain View, California (1982) |
| Pengasas | Charles Geschke John Warnock |
| Ibu pejabat | San Jose, California,  Amerika Syarikat |
| Kawasan perkhidmatan | Seluruh dunia |
| Tokoh penting | Charles Geschke, Pengasas John Warnock, Pengasas Shantanu Narayen, Presiden & CEO |
| Keluaran | Lihat List of Adobe products |
| Hasil | ▲ $ 3.579 bilion (2008) |
| Pendapatan kendalian | ▲ $ 1.028 bilion (2008) |
| Pendapatan bersih | ▲ $ 871.8 juta (2008) |
| Modal | 252,820,000,000 Dolar Amerika Syarikat (2022)  |
| Jumlah aset | ▲ $ 5.821 bilion (2008) |
| Jumlah ekuiti | ▲ $ 4.410 bilion (2008) |
| Pemilik | The Vanguard Group, BlackRock  |
| Bilangan kakitangan | 7,173 (February 2009) |
| Anak syarikat | Marketo, Adobe Creative Cloud  |
| Tapak web | Adobe.com

---

        |
| sunting · sunting di WikidataLihat pendokumenan templat ini |

**Adobe Systems Incorporated** (disebut "a-*do*-bi" (NASDAQ: ADBE) ialah sebuah syarikat perisian komputer yang berpangkalan di San Jose, California, Amerika Syarikat. Syarikat ini tertumpu pada perekaan keluaran perisian multimedia dan kreatif, di samping melibatkan diri dalam pembangunan perisian aplikasi Internet kaya.

Adobe diasaskan pada Disember 1982 oleh John Warnock dan Charles Geschke yang meninggalkan Xerox PARC untuk membangunkan dan menjual bahasa perihalan halaman PostScript. Pada tahun 1985, Apple Computer melesenkan PostScript untuk kegunaan keluaran mesin cetak LaserWriter yang membantu mencetuskan revolusi penerbitan meja. Nama syarikat *Adobe* berasal dari anak sungai Adobe yang mengalir di belakang rumah salah seorang pengasasnya di Los Altos, California. Adobe membeli bekas pesaingnya, Macromedia, pada Disember 2005, lantas memperbaharui portfolio keluarannya dengan keluaran dan platform perisian baru seperti Adobe Flash dan Adobe Flex.

Tepat pada Februari 2009, Adobe Systems ada 7,173 orang kakitangan, 40% daripada mereka bertugas di San Jose. Adobe juga menjalankan operasi pembangunan penting di Orlando, Florida; Seattle, Washington; San Francisco, California; Minneapolis, Minnesota; Newton, Massachusetts; San Luis Obispo, California (AS); Ottawa; Ontario (Kanada); Hamburg (Jerman); Noida dan Bangalore (India); Bucharest (Romania); dan Beijing (China).

## Rujukan

## Pautan luar

* Kategori berkaitan Adobe Inc. di Wikimedia Commons
* Adobe Systems Video and Audio on MarketWatch
# Kongsberg

| Kongsberg |
| --- |
| Kampung di Norway |
|  |
| Negara |  Norway |
| Zon waktu | UTC+1 (CET) |
|  • Musim panas (WMP) | UTC+2 (CEST) |

**Kongsberg** merupakan sebuah **kampung** yang terletak di dalam negara Norway.

## Lihat juga

* Senarai kampung di Norway

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Online Computer Library Center

Online Computer Library Center (OCLC)|  |
| Ibu pejabat OCLC |
| Nama asli | Online Computer Library Center, Inc.  |
| Jenis/bentuk sah | Koperasi bukan untung |
| Industri | Informasi |
| Ditubuhkan | 5 Julai 1967 (1967-07-05) (sebagai Ohio College Library Center) |
| Pengasas | Fred Kilgour  |
| Ibu pejabat | Dublin, Ohio, US |
| Kawasan perkhidmatan | Dunia |
| Tokoh penting | Skip Prichard, President dan CEO |
| Keluaran | * WorldCat
* FirstSearch
* Dewey Decimal Classification
* VDX
* WebJunction
* QuestionPoint
* WorldShare
 |
| Hasil | $203 million (2015–16) |
| Jumlah aset | $425 million (2015–16) |
| Jumlah ekuiti | $239 million (2015–16) |
| Anggota | 16,964 perpustakaan di 122 negara (2015–16) |
| Tapak web | www.oclc.org

---

      |
| sunting · sunting di WikidataLihat pendokumenan templat ini |

Online Computer Library Center, Inc. (**OCLC**) ialah "sebuah perkhidmatan dan penyelidikan perpustakaan berlandaskan keahlian dan tidak mencari untung yang bertumpu kepada matlamat awam bagi meningkatkan pencapaian maklumat dunia dan mengurangkan kos maklumat". Ditubuhkan pada tahun 1967 sebagai Ohio College Library Center, OCLC dan perpustakaan-perpustakaan yang menjadi ahlinya secara bekerjasama membuat dan menyelenggara WorldCat, katalog dalam talian yang dapat dicapai orang awam yang terbesar di dunia.

## Sejarah

Dengan nama asal *Ohio College Library Center* (Pusat Perpustakaan Maktab Ohio), OCLC bermula pada tahun 1967 melalui kolaborasi para presiden universiti-universiti Ohio, naib-naib presiden, dan pengarah perpustakaan yang mahu mewujudkan rangkaian komputer kerjasama buat perpustakaan-perpustakaan Ohio. Kumpulan ini pertama kalinya bertemu pada 5 Julai 1967 di kampus Ohio State University untuk menandatangani fasal-fasal perbadanan bagi organisasi bukan untung itu. Kumpulan itu menggaji Frederick G. Kilgour, bekas pustakawan di perpustakaan perubatan Universiti Yale bagi mereka bentuk sistem katalog yang dikongsi. Kilgour berniat menggabungkan komputer, sistem penyimpan dan pencari yang paling canggih pada masa itu, dengan sistem penyimpanan dan pencari tertua, iaitu perpustakaan.

## Rujukan

## Bacaan lanjut

* Tim Spalding (February 23, 2009). "Research libraries clobber OCLC Policy". *Thingology Blog*. Library Thing.

* Jeffrey Beall (April 19, 2010). "WorldCat Local's Rise and Fall". *Metadata (blog)*. Diarkibkan daripada yang asal pada January 31, 2013.

* Karen Coyle (July 29, 2010). "SkyRiver Sues OCLC over Anti-Trust". *Coyle's InFormation*.

* Karen Coyle (December 22, 2011). "National Library of Sweden and OCLC fail to agree". *Coyle's InFormation*.

## Pautan luar

* Tapak sesawang rasmi
* WorldCat
* Open WorldCat Program
* Netlibrary.org homepage
* Karya oleh atau mengenai OCLC di perpustakaan (katalog WorldCat)
# 824

*Rencana ini adalah berkenaan dengan tahun 824. Bagi kegunaan lain, sila lihat 824 (nombor).*
**824** merupakan tahun lompat yang bermula pada hari Jumaat dalam kalendar Gregory.

## Peristiwa

### Mengkut tempat

#### Eropah

* Pertempuran Genting Roncevaux Ketiga: Kaum Bask dan Banu Qasi menewaskan Count Eblo dan Count Aznar, vasal-vasal kaum Frank.
* Iñigo Arista memberontak terhadap kaum Frank dan mengasaskan kerajaan Navarre (tarikh anggaran).
* Constitutio Romana memberikan kuasa kepada Maharajah Rom Holy ke atas paus.

### Mengikut topik

#### Agama

* 11 Mei: Paus Eugene II mewarisi Paus Paschal I sebagai paus ke-99 (tarikh anggaran).

## Kelahiran

* Al-Tirmidhi, penyusun hadis
* Ibn Maja, penyusun hadis

## Kematian

* 11 Februari: Paus Paschal I
* Maharaja Heizei, maharaja Jepun (lahir 774)
* Thomas, pihak menuntut takhta Empayar Rom Timur, saudara kandung Michael II
* Han Yu, ahli falsafah, penulis esei, dan pemuisi Dinasti Tang di China (lahir 768)
* Maharaja Muzong dari Tang

## Kematian
# Liaoning

﻿ / ﻿

|  |
| --- |
| **Liaoning** |
|

|  |  |
| --- | --- |
| Cina : | **辽宁** |
|  | Liáoníng |
|  |  |
|  |  |

 |
| Singkatan: 辽  (Pinyin: Liáo) |
|  |
| **Asal-usul nama** | 辽 liáo - Liaoyang 宁 níng - Ningyuan (kini Xingcheng)  |
| **Jenis pentadbiran** | Wilayah |
| **Pusat pentadbiran** (dan bandaraya terbesar) | Shenyang |
| **Setiausaha Jwk CPC** | Zhang Wenyue |
| **Gabenor** | Zhang Wenyue |
| **Luas** |  (21) |
|  - Latitud | {{{Latitude}}} |
|  - Longitud | {{{Longitude}}} |
| **Penduduk** (2004)  - Kepadatan | 42,170,000 (14)  (15) |
| **KDNK** (2006)  - per kapita | CNY 925.7 bilion (8) CNY 21,802 (8) |
| **HDI** (2005) | 0.808 (tinggi) (5) |
| **Bangsa-bangsa utama** | Han - 84% Manchu - 13% Mongol - 2% Hui - 0.6% Korea - 0.6% Xibe - 0.3% |
| **Peringkat prefektur** | 14 bahagian |
| **Peringkat daerah** | 100 bahagian |
| **Peringkat perbandaran**† | 1511 bahagian |
| **ISO 3166-2** | CN-21 |
| **Laman web rasmi** www.ln.gov.cn (Cina) |
| **Sumber untuk data penduduk dan GDP:**《中国统计年鉴—2005》 *Buku Tahunan Statistik China 2005* ISBN 7503747382**Sumber untuk data bangsa-bangsa:**《2000年人口普查中国民族人口资料》 *Perangkaan bangsa-bangsa banci populasi China 2000* ISBN 7105054255\*Seperti pada 31 Disember, 2004 |
| Templat ■ Perbincangan ■ ProjekWiki China |

**Liaoning** (Cina Ringkas: 辽宁; Cina Tradisional: 遼寧; pinyin: Liáoníng) ialah sebuah wilayah di timur laut Republik Rakyat China. Singkatan aksara tunggalnya ialah *Liao* (辽, pinyin: liáo).

"Liáo" ialah satu nama kuno bagi rantau ini yang diterima Dinasti Liao (Empayar Khitan) yang memerintah kawasan ini sejak tahun 907 hingga tahun 1125. "Níng" bermaksud "kedamaian". Wilayah masa kini ditubuhkan pada tahun 1907 sebagai wilayah **Fengtian** (奉天 pinyin: Fèngtiān; Ejaan peta pos: Fengtien) dan nama itu ditukar kepada Liaoning pada tahun 1929. Di bawah rejim boneka Jepun Manchukuo, wilayah ini kembali mengambil nama lamanya, namun nama Liaoning dipulihkan pada tahun 1945.

Liaoning terletak di bahagian selatan Timur Laut China. Liaoning bersempadankan Laut Kuning (Teluk Korea) dan Teluk Bohai di selatan, Korea Utara di tenggara, wilayah Jilin di timur laut, wilayah Hebei di barar, dan Mongolia Dalam di barat laut.

Sungai Yalu menandakan sempadan antara Korea Utara dan wilayah-wilayah Jilin dan Liaoning di China. Sungai tersebut mengalir hingga Teluk Korea antara Dandong (Liaoning) dan Sinŭiju (Korea Utara).

## Pautan luar

* Kerajaan Wilayah Liaoning
* Peta besar Liaoning Diarkibkan 2003-11-24 di Wayback Machine
* Discover Dalian
* Yingkou Coastal Base Development project Diarkibkan 2007-10-06 di Wayback Machine
# Landasan kereta api

Landasan kereta api.
**Landasan kereta api** (Tulisan Jawi: لندسن کريتا اڤي)membolehkan pemanduan kereta api tanpa memerlukan stereng. Ia terdiri daripada dua batang rel keluli yang selari yang dipasang pada rajang yang dibenam pada batu kerikil. Rel ini kemudiannya diikat pada ranjang landas melalui pancang rel, skru bebat, atau klip (seperti klip Pandrol).

Jenis pengikat yang digunakan bergantung sebahagiannya kepada jenis ranjang landas yang digunakan. Pancang digunakan pada ranjang landas kayu, manakala klip lebih digunakan untuk ranjang landas konkrit atau simen.

Biasanya, plat dasar (atau plat sambung, walaupun plat sambung juga merupakan palang yang digunakan untuk menyambung rel) digunakan di antara rel dan ranjang landas kayu untuk mengagih-agihkan beban rel pada kawasan ranjang landas yang lebih besar. Kekadangnya, pancang ditukul ke dalam plat dasar untuk memasang rel dengan kukuh, sedangkan pada masa yang lain, plat-plat dasar dipancang atau diskru pada ranjang landas, dan rel-rel tersebut kemudian diklipkan pada plat dasar.

Rel keluli berupaya membawa beban yang lebih berat, berbanding dengan bahan-bahan yang lain. Ranjang-ranjang landas mengagih-agihkan beban daripada rel ke atas tanah, dan juga bertindak untuk menetapkan rel-rel pada jarak (dipanggil tolok) yang tetap.

Landasan kereta api biasanya dipasang di atas dasar serpihan batu kasar yang dikenali sebagai balast. Balast menggabungkan ciri-ciri kebingkasan, dan setakat kelenturan, serta penyaliran yang baik. Rel keluli juga boleh dipasang pada papak konkrit (landasan papak). Untuk menyeberangi jambatan, landasan kereta api seringnya dipasang pada kayu-kayu rasuk bujur atau galang-galang keluli rasuk bujur.

Perincian tambahan mengenai landasan yang digunakan untuk operasi-operasi trem dan Sistem Transit Aliran Ringan, berbanding dengan landasan berat, boleh didapati di landasan trem.

## Galeri gambar

|  |
| --- |
| * Ranjang landas kayu.
* Ranjang landas konkrit.
* Ranjang landas keluli.
* Ranjang landas besi dan bata.
* Landasan tanpa ranjang landas.
* Plat dasar (dengan klip pegas dan pancang) di sambungan kimpal.
 |

## Pautan luar

* Jadual Keratan Rel-T Amerika Utara (dasar rata) Diarkibkan 2005-03-07 di Wayback Machine
* Buku Panduan ThyssenKrupp: Landasan Vignoles Ringan
* Perincian Landasan dalam gambar foto
# Sukan Olimpik Musim Sejuk 1956

Sukan Olimpik Musim Sejuk VII| Hos Bandar | Cortina d'Ampezzo, Itali |
| Negara | 32 |
| Atlet | 821 (667 lelaki, 134 wanita) |
| Acara | 24 acara dalam 4 sukan |
| Pembukaan | 26 Januari 1956 |
| Dibuka oleh | Presiden Giovanni Gronchi |
| Kawah Obor | Guido Caroli |
| Stadium | Stadio olimpico del ghiaccio |
| **Musim Sejuk**← Oslo 1952Squaw Valley 1960 →
**Musim Panas**← Helsinki 1952Melbourne 1956 → |

**Sukan Olimpik Musim Sejuk VII** secara rasmi dikenali sebagai **VII Olympic Winter Games** merupakan acara pelbagai sukan yang diadakan di Cortina d'Ampezzo.

## Tabel medali

| Kedudukan | Negara | Emas | Perak | Gangsa | Jumlah |
| --- | --- | --- | --- | --- | --- |
| 1 |  Kesatuan Soviet | 7 | 3 | 6 | 16 |
| 2 |  Austria | 4 | 3 | 4 | 11 |
| 3 |  Finland | 3 | 3 | 1 | 7 |
| 4 |  Switzerland | 3 | 2 | 1 | 6 |
| 5 |  Sweden | 2 | 4 | 4 | 10 |
| 6 |  Amerika Syarikat | 2 | 3 | 2 | 7 |
| 7 |  Norway | 2 | 1 | 1 | 4 |
| 8 |  Itali\* | 1 | 2 | 0 | 3 |
| 9 |  Pasukan Bersatu Jerman | 1 | 0 | 1 | 2 |
| 10 |  Kanada | 0 | 1 | 2 | 3 |
| Jumlah (10 negara) | 25 | 22 | 22 | 69 |
# Perkhidmatan Pemuliharaan Sumber Asli

Perkhidmatan Pemuliharaan Sumber Asli|  |
| Intisari agensi |
| Dibentuk | 13 September 1933 |
| Agensi terdahulu | * Soil Conservation Service, Soil Erosion Service
 |
| Ibu pejabat | Washington, D.C. |
| Kakitangan | Sekitar 12.000 |
| Eksekutif agensi | * Matt Lohr, Ketua
* Tom Christensen, Timbalan ketua
 |
| Agensi induk | Jabatan Pertanian Amerika Syarikat |
| Laman sesawang | www.nrcs.usda.gov |

**Perkhidmatan Pemuliharaan Sumber Asli** (bahasa Inggeris: **Natural Resources Conservation Service**; **NRCS**), dahulu dikenali sebagai **Soil Conservation Service** (SCS) (Perkhidmatan Pemuliharaa Tanah), ialah sebuah lembaga di bawah Jabatan Pertanian Amerika Syarikat (USDA) yang memberikan bantuan teknikal kepada petani dan pemilik tanah dan pengurus swasta lain.

Namanya ditukar pada tahun 1994 semasa era presiden Bill Clinton untuk mencerminkan misinya yang lebih luas. Ia merupakan agensi relatif kecil, ketika ini hanya terdiri dari sekitar 12.000 tenaga kerja. Misinya ialah untuk meningkatkan, melindungi, dan melestarikan sumber asli di tanah persendirian melalui kerja sama dengan negara dan lembaga lainn. Walaupun fokus utamanya ialah tanah pertanian, lembaga ini juga telah membuat banyak sumbagan teknikal untuk pengukuran tanah, klasifikasi tanah dan peningkatan kualiti air. Salah satu contoh ialah *Conservation Effects Assessment Project* (CEAP) (Projek Penilaian Kesan Pemuliharaan), yang dibentuk untuk mengukur manfaat dari keupayaan pemuliharan pertanian yang dipromosikan dan disokong oleh program-program berdasarkan
Farm Security and Rural Investment Act of 2002 (Akta Pertanian dan Undang-Undang Pelaburan Luar Bandar 2002). NRCS merupakan lembaga terkemuka dalam projek ini.

## Rujukan

## Pautan luar

* Natural Resources Conservation Service - Official site
# Terusan

Terusan Midi
 di Toulouse, Perancis.
**Terusan** (Tulisan Jawi: **تروسن** ) ialah laluan air buatan manusia yang selalunya disambungkan dengan tasik, sungai, atau laut. Terdapat dua jenis terusan iaitu terusan untuk tujuan pertanian (mengalirkan air ke tanaman) dan terusan untuk tujuan pengangkutan air.

Terusan pengangkutan yang kecil dapat menampung sampan-sampan dan kapal-kapal kecil manakala terusan perkapalan dapat menampung kapal-kapal besar dan dapat disambungkan terus ke laut.

Di negara yang menjadi pengeluar komoditi padi misalnya Thailand, Kemboja, Indonesia, Vietnam dan Malaysia, tali air biasanya dibina bagi membolehkan padi-padi yang ditanam di lapangan bendang mendapat bekalan air pada kadar kelembapan yang sesuai dan seterusnya menghasilkan hasil tuaian diantara 2 hingga 3 kali setahun.

## Terusan pada masa silam

Terusan tertua yang dapat dikenal pasti dibina di Mesopotamia pada sekitar tahun 4000 SM. Tamadun Lembah Indus di Pakistan dan utara India (sekitar 2600 SM) mempunyai sistem terusan untuk tujuan pertanian pertama sekali di dunia. Diarkibkan 2002-01-05 di Wayback Machine Terusan terpanjang pada masa silam ialah Terusan Besar China. Ia sepanjang 1794 kilometer dan dibina untuk membawa Maharaja Yang Guang diantara Beijing dan Hangzhou. Projek itu bermula pada tahun 605.

## Kota di atas air

Terusan di tengah-tengah Kota Amsterdam.
Terusan begitu sinonim dengan Kota Venice sehinggakan banyak kota yang mempunyai terusan dinamakan "Kota Venice....". Kota itu dibina di atas kawasan berpaya dengan tiang bangunannya diperbuat daripada kayu untuk menyokong bangunan-bangunan di situ.

Amsterdam dibina dengan cara yang sama dengan tiang bangunan adalah kayu. Bandar ini menjadi sebuah kota sekitar tahun 1300.

## Revolusi Perindustrian

*Canal à Zaandam*, Claude Monet (1871).
Di Eropah dan Amerika Syarikat, pembangunan terusan mengatasi pembangunan kereta api semasa fasa awal Revolusi Perindustrian.

Terusan tertua yang dibina untuk sektor perindustrian di Amerika Utara ialah Terusan Mother Brook. Ia dibina pada tahun 1639 untuk menyediakan bekalan air kepada ladang-ladang.

Persaingan daripada rangkaian kereta api menjadikan penggunaan terusan sebagai pengangkutan komerisal menjadi terasing dan jarang digunakan.

## Kegunaan moden

Satu gerakan yang bermula di Britain dan Perancis untuk menggunakan terusan perindustrian awal telah membangkitkan satu rasa untuk memelihara terusan-terusan bersejarah.

Terusan telah menjumpai satu kegunaan lain dalam kurun ke-21 ini apabila dijadikan medium rangkaian komunikasi gentian optik.

## Pautan luar

* "Terusan dan Sungai yang boleh dinavigasi" oleh James S. Aber, Universiti Emporia State
# 1993

Anda diundang untuk menyunting di projek Wikimedia yang lain juga:
 Wikikamus ·  Wikibuku ·  Wikisumber ·  Wikipetik ·  *Wikilayar*  ·  *Wikiversiti*
 Wikidata ·  Wikifungsi ·  Wikispesies ·  Wikimedia Commons
# Trier

| Trier  |
| --- |
| Porta Nigra |
| Jata |
| Negara | Jerman |
| Negeri | Rhineland-Palatinate |
| Daerah | Daerah urban |
| Founded | 16 BC |
| Kerajaan |
|  • Ketua Datuk Bandar | Wolfram Leibe (SPD) |
| Keluasan |
|  • Jumlah | 117.13 km2 (45.22 batu persegi) |
| Penduduk (31 December 2019) |
|  • Jumlah | 111,528 |
|  • Kepadatan | 950/km2 (2,500/batu persegi) |
| Zon waktu | CET/CEST (UTC+1/+2) |
| Poskod | 54290, 54292, 54293, 54294, 54295, 54296 |
| Kod dail | 0651 |
| Vehicle registration | TR |
| Tapak sesawang | trier.de |

**Trier** (Latin: *Augusta Treverorum*) adalah sebuah bandar di sebelah barat negeri Rhineland-Palatinate di Jerman. Dengan sekitar 110,000 penduduk, ia adalah bandar keempat terbesar setelah Mainz, Ludwigshafen am Rhein dan Koblenz.

Bandar ini ditubuhkan lebih dari 2000 tahun yang lalu dengan nama Augusta Treverorum (dari separuh kedua abad ke-3 Treveris) dan menuntut gelaran bandar tertua di Jerman.

Monumen Rom di Trier telah menjadi Tapak Warisan Dunia UNESCO sejak tahun 1986. Ini termasuk amfiteater, Barbarathermen, Kaiserthermen, Konstantinbasilika, Porta Nigra, jambatan Rom dan lajur Igel di Igel. Katedral Romanesque dan Gereja Gothic Our Lady awal juga merupakan sebahagian daripada Tapak Warisan Dunia Trier. Di samping itu, terdapat monumen budaya di Trier dari hampir semua zaman dari sejarah awal hingga abad ke-21.
# Orang Scotland

Orang Scotland| Jumlah penduduk |
| --- |
| **kira-kira 30,000,000**a (0.43% dari populasi dunia) a |
| Kawasan ramai penduduk |
|  Scotland   4,459,071 (keturunan Scotland sahaja) |
|  Amerika Syarikat | 9,209,813b |
|  Kanada | 4,719,850 |
|  Australia | 1,501,204 |
|  Englandc | 795,000 |
|  Argentina | 100,000 |
|  Chile | 80,000 |
|  New Zealandd | 12,792 |
|  Isle of Man | 2403 |
|  Jamaica | Unknown |
|  Brazil | Unknown |
|  Uruguay | Unknown |
| Bahasa |
| Inggeris · Inggeris Scotland Gaelic Scotland · Scotland |
| Agama |
| Kristian (terutamanya Presbyterianism, Katolik Rom, Episcopalianism); kumpulan minoriti lain; agnostik dan ateis. |
|

---

a These figures are estimates based on official  census data of populations and official surveys of  identity. b Scottish Americans. C Scottish born people in England only |

**Orang Scotland** (Gaelic Scotland: Albannach) adalah merujuk kepada kumpulan etnik asli di Scotland. Dari segi sejarah, sebagai satu kumpula etnik, mereka berasal daripada penggabungan daripada puak Pict, Gael, Brython malah barangkali juga puak-puak Angle Bernicia dan Norse.

Semasa zaman moden, "orang Scotlad" merujuk kepada sesiapa sahaja yang lahir di Scotland. Dengan kata lain, ia merujuk kepada orang yang berketurunan dari Scotland dan menganggap dari segi etnik sebagai orang Scotland. Meskipun perkataan Latin *Scoti* asalnya merujuk khas kepada puak Gaels pada kurun ke-5 yang mendiami Ireland
dan kemudian dalam sejarah dikelirukan dengan bahasa Gaelic sehingga kurun ke-15. Pada hari ini istilah *orang Scotland* digunakan bagi menghuraikan kesemua penduduk Scotland.

## Nota

## Rujukan

* Ritchie, A. & Breeze, D.J. *Invaders of Scotland* HMSO. (?1991) ISBN-X
* David Armitage, "The Scottish Diaspora" in Jenny Wormald (ed.), *Scotland: A History.* Oxford UP, Oxford, 2005. ISBN
* Scotchirish.net: "Pioneers".  Diarkibkan 2010-06-14 di Wayback Machine

## Pautan luar

* The Scots In New Zealand Exhibition Minisite from the Museum of New Zealand Te Papa Tongarewa
* "We're nearly all Celts under the skin" by Ian Johnston for *The Scotsman Online*
* Biographies of Famous Scots at www.Scottish-people.info, part of the Gazetteer for Scotland project
* Discover your Scottish family history at the official government resource for Scottish Genealogy
# 5 Februari

|  |
| --- |
|   |

|  |  |  |
| --- | --- | --- |
| << | **Februari** | >> |
| Ah | Is | Se | Ra | Kh | Ju | Sa |
| ~~0~~1 | ~~0~~2 | ~~0~~3 | ~~0~~4 | ~~0~~5 | ~~0~~6 | ~~0~~7 |
| ~~0~~8 | ~~0~~9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| **2026** |

**5 Februari** merupakan hari ke-36 dalam kalendar Gregory. Tinggal 329 hari (atau 330 hari bagi tahun lompat) sebelum memasuki tahun selepasnya.

Hari ini juga merupakan:

* Hari Perlembagaan di Mexico (1917);
* Hari Perpaduan Kashmir di Pakistan.

## Peristiwa

Putera Alexandru Ioan Cuza
* 1576 - Henry dari Navarre memeluk agama Katolik Rom agar berhak untuk menaiki takhta Perancis.
* 1597 - Sekumpulan Kristian Jepun terawal dibunuh atas arahan kerajaan Jepun yang memandang mereka sebagai ancaman kepada masyarakat Jepun.
* 1782 - Sepanyol menewaskan tentera British lalu menawan Minorca.
* 1862 - Domnitor Alexandru Ioan Cuza *(gambar)* menggabungkan dua prinsipalitinya, Wallachia dan Moldavia, untuk membentuk Prinsipaliti Dunărene, pendahulu Romania kini.
* 1885 - Raja Leopold II dari Belgium mewujudkan Negara Bebas Congo sebagai jajahan peribadinya di Afrika.
* 1900 - Amerika Syarikat dan United Kingdom menandatangani perjanjian Terusan Panama.
* 1919 - Charlie Chaplin, Mary Pickford, Douglas Fairbanks, dan D.W. Griffith melancarkan syarikat United Artists.
* 1924 - Isyarat Masa Greenwich mula disiarkan setiap jam dari Balai Cerap Diraja, Greenwich oleh BBC.
* 1958 - Gamal Abdel Nasser dicalonkan menjadi presiden pertama Republik Arab Bersatu.
* 1982 - Perdana Menteri Malaysia Mahathir Mohamad merasmikan Seminar Perlaksanaan Projek-Projek Pembangunan RISDA bertempat di Auditorium Sultan Ahmad Shah, Bangunan RISDA, Kuala Lumpur.
* 1985 - Datuk bandar Rom dan Carthage menandatangani satu perjanjian damai bagi "secara rasminya" menamatkan Perang Punic Ketiga, 2,131 tahun selepas konflik ini berakhir.
* 1988 - Hari Hidung Merah yang pertama memungut £15 juta di United Kingdom untuk pertubuhan amal.
* 2004 - Barisan Penentang Artibonite Revolusioner menawan bandar Gonaïves, Haiti memulakan pemberontakan menentang kerajaan Presiden Jean-Bertrand Aristide.
* 2012 - Sauli Niinistö daripada Parti Campuran Nasional terpilih sebagai Presiden Finland.
* 2012 - Dalam bola sepak Amerika, New York Giants mengalahkan New England Patriots untuk memenangi *Super Bowl XLVI*.

## Kelahiran

Cristiano Ronaldo
* 1970 - Norman Abdul Halim ,Kumpulan KRU
* 1975 - Giovanni van Bronckhorst, pemain bola sepak Feyenoord
* 1984 - Carlos Tevez, pemain bola sepak Manchester City F.C.
* 1985 - Cristiano Ronaldo, pemain bola sepak Real Madrid C.F.
* 1993 - Tunku Abdul Rahman Hassanal Jefri Ibni Sultan Ibrahim, seorang Tunku Panglima Johor

## Kematian